
Poslovni broj: 11.St-114/2018


				
U   I M E   R E P U B L I K E    H R V A T S K E
R J E Š E N J E
	Trgovački sud u Splitu, po sutkinji Ani Golub Gruić, povodom prijedloga za otvaranje stečajnog postupka nad dužnikom KAPETAN DUJE d.o.o., OIB: 05457301617, Kamen, Put Bonacinke 5, 1. ožujka 2018.
r i j e š i o    j e
	 I. Obustavlja se stečajni postupak nad dužnikom KAPETAN DUJE d.o.o., OIB: 05457301617, Kamen, Put Bonacinke 5.
	II. Ročište radi rasprave o očitovanja o prijedlogu za otvaranje stečajnog postupka određeno za 20. ožujka 2018. sa početkom u 09:00 sati neće se održati.
Obrazloženje
Financijska agencija, Regionalni centar Split, Podružnica Split, podnijela je ovom sudu 22. svibnja 2017., na temelju odredbe čl. 429.  st. 2. Stečajnog zakona ("Narodne novine" broj 71/15), zahtjev za provedbu skraćenog stečajnog postupka nad dužnikom KAPETAN DUJE d.o.o., OIB: 05457301617, Kamen, Put Bonacinke 5. U zahtjevu se navodi da dužnik na dan 15. svibnja 2015. u Očevidniku redoslijeda osnova za plaćanje ima evidentirane neizvršene osnove za plaćanja u neprekinutom razdoblju od 120 dana, u ukupnom iznosu od 5.422,00 kn, kao i da prema podacima koji su dostavljeni od Hrvatskog zavoda za mirovinsko osiguranje dužnik nema zaposlenih. 
Utvrdivši da su u smislu odredbe čl. 428. SZ-a ispunjene pretpostavke za provedbu skraćenog stečajnog postupka, ovaj sud je 31. listopada 2017. na mrežnoj stranici e-Oglasna ploča sudova objavio oglas poslovni broj 11.St-585/2017 u smislu odredbe čl. 430. SZ-a.
Postupajući po predmetnom oglasu Republika Hrvatska, Ministarstvo financija, Porezna uprava, zastupana po Županijskom državnom odvjetništvu u Splitu, dostavila je 10. studenog 2017. obrazac kojim je, kao vjerovnik, predložila nad dužnikom otvoriti stečaj, nakon čega je ovaj sud, temeljem odredbe čl. 433. SZ-a rješenjem poslovni broj 11.St-585/2017 od 14. studenog 2017. obustavio skraćeni stečajni postupak nad dužnikom.
Po pravomoćnosti predmetnog rješenja stečajna pisarnica ovog suda zavela je predmet pod poslovni broj St-114/2018.
	Rješenjem ovog suda poslovni broj 11.St-114/2018 od 12. veljače 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom i određeno je ročište radi očitovanja o prijedlogu za otvaranje stečajnog postupka za 20. ožujka 2018. 
	Podneskom zaprimljenim kod ovog suda 1. ožujka 2018. dužnik je dostavio potvrdu FINA-e o blokadi računa i novčanih sredstava ovršenika iz koje proizlazi da je na dan izdavanja Potvrde (28. veljače 2018.) na računima i novčanim sredstvima ovršenika (ovdje dužnika) evidentirano 0 dana neprekidne blokade, kao i to da nepodmirene obveze iznose 0,00 kn. 
Člankom 128. st. 9. SZ-a propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 
Kako je dužnik postao sposoban za plaćanje prije završetka prethodnog postupka, to je sud obustavio ovaj stečajni postupak nad dužnikom, radi čega je temeljem citirane odredbe čl. 128. st. 9. SZ-a odlučeno kao u izreci ovog rješenja.
U Splitu 1. ožujka 2018.
Sutkinja
Ana Golub Gruić

Uputa o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


Dna:
- predlagatelju – FINA, RC Split
- dužniku 
- zakonskom zastupniku dužnika
- mrežna stranica e-Oglasna ploča sudova
- u spis

Postupajući po predmetnom oglasu Republika Hrvatska, Ministarstvo financija, 


Porezna uprava, zastupana po Županijskom državnom odvj

